《李伯纪丞相挽诗》
宋代·赵令衿

鲸路心犹望，龙门迹已荒。
楼成上霄汉，书拟奏明光。
贱子无贤誉，先生独荐扬。
凛然生气在，谁谓哲人亡。

作者简介：（?—1158）宗室，号超然居士。赵德昭玄孙。徽宗大观二年中舍选。钦宗初为军器少监，言事忤旨，夺官。高宗绍兴间，以都官员外郎召，因请留张浚复罢。后知泉州，坐谤讪秦桧入狱，桧欲置之死，诬与张浚、李光等谋逆，会桧死，得免。复爵，授明州观察使，加庆远军承宣使。